Κανονισμός (ΕΚ) αριθ. 1979/2003 της Επιτροπής

της 11ης Νοεμβρίου 2003

για τη συμπλήρωση του παραρτήματος του κανονισμού (ΕΚ) αριθ. 2400/96 (Westlandse druif, Alcachofa de Benicarló ή Carxofa de Benicarló και Marrone di San Zeno)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2081/92 του Συμβουλίου, της 14ης Ιουλίου 1992, σχετικά με την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των ειδών διατροφής(1), όπως τροποποιήθηκε τελευταία από τον κανονισμό (ΕΚ) αριθ. 806/2003(2), και ιδίως το άρθρο 6 παράγραφοι 3 και 4,

Εκτιμώντας τα ακόλουθα:

(1) Σύμφωνα με το άρθρο 5 του κανονισμού (ΕΟΚ) αριθ. 2081/92, οι Κάτω Χώρες διαβίβασαν στην Επιτροπή μια αίτηση καταχώρισης ως γεωγραφικής ένδειξης της ονομασίας "Westlandse druif"· η Ισπανία διαβίβασε στην Επιτροπή μια αίτηση καταχώρισης ως ονομασίας προέλευσης, της ονομασίας "Alcachofa de Benicarló" ή "Carxofa de Benicarló" και η Ιταλία διαβίβασε στην Επιτροπή μια αίτηση καταχώρισης ως ονομασίας προέλευσης της ονομασίας "Marrone di San Zeno".

(2) Διαπιστώθηκε, σύμφωνα με το άρθρο 6 παράγραφος 1 του εν λόγω κανονισμού, ότι οι αιτήσεις αυτές είναι σύμφωνες προς αυτόν τον κανονισμό, δηλαδή ότι περιλαμβάνουν όλα τα στοιχεία που προβλέπονται στο άρθρο 4.

(3) Καμία ένσταση, κατά την έννοια του άρθρου 7 του κανονισμού (ΕΟΚ) αριθ. 2081/92, δεν διαβιβάστηκε στην Επιτροπή μετά τη δημοσίευση στην Επίσημη Εφημερίδα της Ευρωπαϊκής Ένωσης(3) των τριών ονομασιών που εμφαίνονται στο παράρτημα του παρόντος κανονισμού.

(4) Κατά συνέπεια, αυτές οι τρεις ονομασίες αυτές πληρούν τις προϋποθέσεις για να εγγραφούν στο "μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων" και, κατά συνέπεια, να προστατεύονται σε κοινοτικό επίπεδο ως προστατευόμενες ονομασίες προέλευσης ή ως προστατευόμενες γεωγραφικές ενδείξεις.

(5) Το παράρτημα του παρόντος κανονισμού συμπληρώνει το παράρτημα του κανονισμού (ΕΚ) αριθ. 2400/96 της Επιτροπής(4), όπως τροποποιήθηκε για τελευταία φορά από τον κανονισμό (ΕΚ) αριθ. 1665/2003(5),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΚ) αριθ. 2400/96 συμπληρώνεται με τις τρεις ονομασίες που περιλαμβάνονται στο παράρτημα του παρόντος κανονισμού και οι ονομασίες αυτές εγγράφονται στο "μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων" ως προστατευόμενες ονομασίες προέλευσης (ΠΟΠ) ή ως προστατευόμενες γεωγραφικές ενδείξεις (ΠΓΕ), όπως προβλέπεται στο άρθρο 6 παράγραφος 3 του κανονισμού (ΕΟΚ) αριθ. 2081/92.

Άρθρο 2

Ο παρών κανονισμός τίθεται σε ισχύ την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Νοεμβρίου 2003.

Για την Επιτροπή

Franz Fischler

Μέλος της Επιτροπής

(1) ΕΕ L 208 της 24.7.1992, σ. 1.

(2) ΕΕ L 122 της 16.5.2003, σ. 1.

(3) ΕΕ C 40 της 19.2.2003, σ. 5 (Westlandse druif).

ΕΕ C 40 της 19.2.2003, σ. 7 (Alcachofa de Benicarló ή Carxofa de Benicarló).

ΕΕ C 45 της 25.2.2003, σ. 2 (Marrone di San Zeno).

(4) ΕΕ L 327 της 18.12.1996, σ. 11.

(5) ΕΕ L 235 της 23.9.2003, σ. 6.

ΠΑΡΑΡΤΗΜΑ

ΠΡΟΪΟΝΤΑ ΤΟΥ ΠΑΡΑΡΤΗΜΑΤΟΣ I ΤΗΣ ΣΥΝΘΗΚΗΣ ΠΟΥ ΠΡΟΟΡΙΖΟΝΤΑΙ ΓΙΑ ΤΗΝ ΑΝΘΡΩΠΙΝΗ ΔΙΑΤΡΟΦΗ

Οπωροκηπευτικά και σιτηρά

ΚΑΤΩ ΧΩΡΕΣ

Westlandse druif (ΠΓΕ)

ΙΣΠΑΝΙΑ

Alcachofa de Benicarló ή Carxofa de Benicarló (ΠΟΠ)

ΙΤΑΛΙΑ

Marrone di San Zeno (ΠΟΠ)